Luljeta Progni

Luljeta Progni është skenariste dhe gazetare që prej vitit 1993.  

 Jeta personale 
Luljeta rrjedh nga një familje e cila ka vuajtur shumë në regjimin komunist dhe ka përjetuar histori të gjatë në internim. Me vendosjen e diktaturës komuniste në Shqipëri, shumë njerëz u bënë pjesë e lëvizjes antikomuniste të Nikaj-Mërturit në vitin 1946. Disa prej tyre, si gjyshi i saj, Dedë Mëhilli, dhe xhaxhai, Ndue Progni u pushkatuan. Babai i saj, Gjelosh Progni, ka qenë i burgosur politik prej 16 vitesh. Ai u arrestua në vitin 1948. Gjeloshit iu konfiskua prona dhe iu hoq e drejta e votës. Ai vuajti në kampin e Maliqit përrreth dy vjet. Më pas, e dërguan në kampin e Bedenit në Kavajë, si dhe në kampin e punës në Rinas. Pjesën tjetër të dënimit e bëri në burgun e Burrelit. U lirua nga burgu në vitin 1964. Ndërsa, familja e Gjeloshit u persekutua gjatë diktaturës komuniste dhe u internua në kampin e Tepelenës. 

 Karriera 
Ajo filloi të merrej me gazetari në vitin 1993. Ka punuar për një sërë gazetash e televizionesh shqiptare. Ka fituar çmime të ndryshme për punën dhe kontributin e saj në gazetari, siç është çmimi i Bashkimit Evropian në gazetari investigative për vitin 2020, me kronikën “Skllevërit e naftës”.

Ajo njihet edhe si skenariste e një cikli dokumentarësh të cilat dëshmojnë krimet e komunizmit në Shqipëri. 

 Dokumentarë 
+TitulliPërshkrimiAziziHistoria e vuajtjeve në kampin e internimit në Tepelenë në vitet 1948-1954Mall për me këndue                                           Historia e dhimbshme e këngëtarit shkodran Gac Çuni që humbi jetën në burgun e BurrelitKitarë e burgosurGëzim Çela, i mbijetuar i kampit burg të Spaçit dhe kitara që mbajti gjallë shpirtrat e burgosur padrejtësishtÇarçafët  e bardhëDokumentar i shkurtër, bazuar mbi tregimin e Maks Velos përjetimet e tij në burgun e Spaçit (i vlerësuar me çmimin e tretë në Festivalin e 7-të Ndërkombëtar të Filmit Dokumentar Greqi, 1-8 gusht 2020, në kategorinë e Filmit Dokumentar të Shkurtër)Kryet naltHistoria e Hoxhës Hafiz Ali Kraja, që u burgos nga diktatura komuniste për 19 vjetRevolta e SpaçitHistoria e kryengritjes dyditore të burgosurve politikë të burgut të Spaçit nga 21 maji deri më 23 maj 1973

 Libra 
Luljeta është dhe autore e dy librave që përqendrohen në intervista rreth të fshehtave të atyre njerëzve që çmontuan diktaturën dhe Partisë Socialiste që qëndron mes transformimit dhe vazhdimësisë.

 Pardesytë e Bardha
 Trashëgimtarët

 Shih edhe 

 Gazetaria 
 Kampi i Tepelenës

 Lidhje të jashtme 
 Dedë Mëhilli 
 Ndue Progni 
 Gjelosh Progni

 Referime 

Kategoria:Gazetare shqiptare
Kategoria:Skenariste shqiptare
Kategoria:Gazetarë shqiptarë